Når du giver et fast beløb hver måned, er du med til at sørge for, at UNICEF kan være til stede i hele verden og dermed være først fremme med nødhjælp og sikre børnene i krisesituationer.
Din månedlige, faste støtte betyder også, at vi kan planlægge, effektivisere og arbejde langsigtet. For det er netop gennem investeringer i udvikling og fremgang, at udfordrede samfund kan bygges op. Det er de lange seje træk der nytter – det er dem der skaber varige forandringer for børns liv.